ai4bharat/Pralekha huggingface dataset:
ஜல்சக்தி அமைச்சகம்
ஜல் ஜீவன் இயக்கத்தை அமல்படுத்துவதற்காக மத்திய நீர்வளத்துறை அமைச்சர் காணொலிக் காட்சி மூலம் உத்தரப்பிரதேச முதல்வருடன் கலந்துரையாடினார்
மத்திய நீர்வளத்துறை அமைச்சர் திரு. கஜேந்திர சிங் ஷேகாவத் உத்தரப்பிரதேச முதல்வர் திரு. யோகி ஆதித்யநாத்துடன் ஜல் ஜீவன் இயக்கத்தை அம்மாநிலத்தில் செயல்படுத்துவது குறித்து காணொலிக்காட்சி வாயிலாக இன்று கலந்துரையாடினார். இந்த இயக்கமானது நாட்டின் கிராமப்புறங்களில் வாழும் மக்களுக்கு அவர்களின் வாழ்க்கைத் தரத்தை மேம்படுத்துவதில் கவனம் செலுத்தி, அடிப்படை சேவைகளை வழங்கும் அரசின் முயற்சியாகும். ஒவ்வொரு கிராமப்புற வீட்டிற்கும் போதுமான அளவில், பரிந்துரைக்கப்பட்ட தரத்தில் குடிநீர் நிரந்தரமாக, நீண்ட கால அடிப்படையில் வழங்கப்பட வேண்டும், இதனை அடிப்படை நோக்கமாக கொண்டு ஜல் ஜீவன் இயக்கம் செயல்படுத்தப்பட்டு வருகிறது. இந்த இயக்கத்தின் நோக்கம் பரந்த பாதுகாப்பு, அதாவது கிராமத்தில் உள்ள ஒவ்வொரு குடும்பமும் தங்கள் வீட்டில் குழாய் நீர் இணைப்பு பெறுவதாகும்.
உத்தரப்பிரதேச மாநிலம் ஒவ்வொரு கிராமப்புற வீட்டிற்கும் குழாய் இணைப்பை வழங்குவதற்கான லட்சிய இலக்கை அடைவதுடன்,
2022-க்குள் 100 சதம் செயல்படுத்தி முடிக்கவும் திட்டமிட்டுள்ளது. இந்தச் சூழலில், மத்திய அமைச்சர் மாநில முதல்வருடன் பணியின் முன்னேற்றம் குறித்து விரிவாக கலந்துரையாடினார். கிராமப்புறங்களில் வீட்டு குடிநீர் குழாய் இணைப்புகளை சரியான நேரத்தில் வழங்குவதற்கான இலக்கை அடைய மாநிலத்தில் இந்த பணியை விரைவாக செயல்படுத்த முதல்வர் உறுதியளித்தார். மேலும் விந்தியா - புந்தேல்கண்ட் பிராந்தியத்தில், JE / AES பாதிப்புக்குள்ளான 38 மாவட்டங்கள் மற்றும் ஆர்சனிக் மற்றும் ஃபுளூரைடு பாதிப்புள்ள மாவட்டங்களில் முன்னுரிமை அடிப்படையில் பாதுகாப்பான குடிநீரை வழங்கும் மாநிலத்தின் திட்டத்தை பற்றியும் அப்போது முதல்வர் குறிப்பிட்டார்.
இந்த இலக்கை அடைய மாநிலத்திற்கு அனைத்து உதவிகளையும் வழங்க மத்திய அரசின் உறுதிப்பாட்டை அமைச்சர் திரு. செகாவத் மீண்டும் வலியுறுத்தினார். ஜல் ஜீவன் இயக்கத்தைப் பொறுத்தவரை, வழங்கப்பட்ட குழாய் இணைப்புகளின் பயன்பாடு, மாநிலங்களின் பங்கு, மத்திய அரசு ஒதுக்கிய நிதியைப் பயன்படுத்துவது ஆகியவற்றின் அடிப்படையில் மத்திய அரசு நிதி வழங்குகிறது. 2022 க்குள் மாநிலத்தை ‘100சதம் செயல்படும் வீட்டு குழாய் இணைப்புகள்’ உள்ள மாநிலமாக மாற்ற உத்தரப்பிரதேச முதல்வருக்கு மத்திய அரசு தனது முழு ஆதரவையும் வழங்கும் என்று நீர்வளத்துறை அமைச்சர் உறுதியளித்தார்.
உத்தரப்பிரதேச மாநிலத்தில் உள்ள 2.63 கோடி கிராமப்புற வீடுகளில், இதுவரை 10.23 லட்சம் வீடுகளுக்கு மட்டுமே குழாய் இணைப்பு வழங்கப்பட்டுள்ளது. 2020-21 ஆம் ஆண்டில் 1.02 கோடி வீடுகளுக்கு குழாய் இணைப்புகளை வழங்க உத்தரப்பிரதேசம் திட்டமிட்டுள்ளது.
பிரதமர் அலுவலகம்
அடல் பிஹாரி வாஜ்பாய் அவர்களின்நினைவு நாளில் பிரதமர் அவருக்கு அஞ்சலி
திரு. அடல் பிஹாரி வாஜ்பாய் அவர்களின் நினைவு நாளில் பிரதமர் திரு. நரேந்திர மோடி அவருக்கு அஞ்சலி செலுத்தினார்.
“அடல் பிஹாரி வாஜ்பாய் அவர்களின் நினைவு நாளில் அவருக்கு எனது பணிவுமிக்க அஞ்சலியை சமர்ப்பிக்கிறேன். நமது நாட்டின் முன்னேற்றத்திற்காக அவர் ஆற்றிய சிறந்த சேவையையும் முயற்சிகளையும் இந்தியா எப்போதும் நினைவில் வைத்திருக்கும்” என்று பிரதமர் கூறியுள்ளார்.
பிரதமர் அலுவலகம்
சுவாமி விவேகானந்தரை அவரது புண்ணிய திதியில் நினைவு கூர்ந்துள்ளார் பிரதமர்
சுவாமி விவேகானந்தரின் நினைவு நாளில், அவரை நினைவுகூர்ந்துள்ள பிரதமர் திரு நரேந்திர மோடி, அவருடைய சேவை, மனிதநேயம், ஆன்மீக அறிவொளி ஆகிய லட்சியங்கள், வலிமையான மற்றும் துடிப்பான இந்தியாவைக் கட்டியெழுப்ப நம்மைத் தொடர்ந்து ஊக்குவித்து வழிநடத்துகின்றன என்று கூறியுள்ளார்.
பிரதமர் ட்வீட்டரில் கூறியிருப்பதாவது;
“புண்ணிய திதியில் சுவாமி விவேகானந்தரை நினைவு கூர்கிறேன். அவரது சேவை, மனிதநேயம், ஆன்மீக அறிவொளி ஆகிய லட்சியங்கள் வலுவான மற்றும் துடிப்பான இந்தியாவைக் கட்டியெழுப்ப நம்மைத் தொடர்ந்து ஊக்குவித்து வழிகாட்டுகின்றன. ஒற்றுமை மற்றும் சகோதரத்துவம் பற்றிய அவரது பார்வையை நிறைவேற்றுவதற்கான நமது உறுதிப்பாட்டை நாம் மீண்டும் வலியுறுத்துவோம்’’.
பாதுகாப்பு அமைச்சகம்
எழிமலா இந்திய கடற்படை அகாடமி படிப்பு நிறைவு நிகழ்ச்சி
கொவிட்-19 தொற்று பரவாமல் தடுக்கும் வகையிலான அனைத்து முன்னெச்சரிக்கை விதிமுறைகளையும் பின்பற்றி, இந்திய கடற்படை அகாடமி 259 பேரின் பயிற்சி நிறைவு நிகழ்ச்சியை ஜூன் 13-ம் தேதி நடத்தியுள்ளது. பாரம்பரியமாக நடைபெறும் பயிற்சி நிறைவு அணிவகுப்புக்குப் பதிலாக, படிப்பு நிறைவு நிகழ்ச்சியாக இது நடைபெற்றது. பயிற்சி பெற்றோர் வெள்ளைச் சீருடையில் முகக்கவசங்கள், கையுறைகள் அணிந்து தனித்துவமான நிகழ்ச்சியாக இது நடந்தேறியது. ஆயுதப்படை அகாடமிகளில் பயிற்சி நிறைவு அணிவகுப்பு என்பது வழக்கமாக சிறப்பான முறையில், பெற்றோர், விருந்தினர்கள், சிறப்பு அழைப்பாளர்கள் என பலரும் கலந்து கொள்ள நடைபெறுவதுண்டு. ஆனால், கொவிட்-19 பரவிவரும் சிக்கலான காலகட்டத்தில், பயிற்சி பெறுபவர்கள் அனைவரது சுகாதாரப் பாதுகாப்பு மிக முக்கியமானதாக கருதப்படுவதால், பாதுகாப்பான விதிமுறைகளைப் பின்பற்றி நிகழ்ச்சிக்கு ஏற்பாடு செய்யப்பட்டிருந்தது. பெருமளவுக்கு கூட்டத்தைத் தவிர்க்கும் வகையில், பெற்றோர்கள் மற்றும் விருந்தினர்கள் அழைக்கப்படவில்லை.
இந்திய கடற்படை, இந்திய கடலோர காவல்படை, நட்புறவு பாராட்டும் வெளிநாடுகளின் கடற்படைகள் ஆகியவற்றுக்கான மிட்ஷிப்மேன்கள், கேடட்டுகளுக்கு, 98-வது இந்திய கடற்படை அகாடமி படிப்பு , 98-வது இந்திய கடற்படை அகாடமி படிப்பு , 29-வது கடற்படை ஓரியண்டேசன் படிப்பு ,30-வது கடற்படை ஓரியண்டேசன் படிப்பு  ஆகியவற்றுக்கான பயிற்சி வகுப்புகள் முடிவடைந்ததைக் குறிக்கும் வகையில் இந்த நிகழ்ச்சி நடைபெற்றது. வெற்றிகரமாக பயிற்சியை நிறைவு செய்தவர்களில் ஏழு பேர் நட்பு நாடுகளைச் சேர்ந்தவர்கள். இலங்கை, மியான்மர் ஆகிய நாடுகளில் இருந்து தலா இருவரும், மாலத்தீவுகள், தான்சானியா, சிசில்லஸ் ஆகிய நாடுகளைச் சேர்ந்த தலா ஒருவரும் இதில் அடங்குவர்.
நிகழ்ச்சியின் சிறப்பு விருந்தினராக பங்கேற்ற கடற்படை துணைத் தலைமைத் தளபதியும் தென் பிராந்திய கடற்படைத் தளபதியுமான வைஸ் அட்மிரல் அனில்குமார் சாவ்லா, பயிற்சியின்போது தலைசிறந்து விளங்கிய 9 பயிற்சியாளர்களுக்கு பதக்கங்களை வழங்கினார்.
இந்திய கடற்படை அகாடமியின் பி.டெக் பிரிவிற்கான “குடியரசுத்தலைவரின் தங்கப் பதக்கம் “ , நடுக்கப்பல் பணியாளர்  சுசில் சிங்கிற்கு வழங்கப்பட்டது. கடற்படை புத்தாக்கப் பிரிவு “கடற்படைத் தலைமைத் தளபதியின் தங்கப்பதக்கம்“ பாவிகுஜ்ரால் என்ற வீரருக்கு வழங்கப்பட்டது. கடற்படை புத்தாக்கப் பிரிவு “கடற்படைத் தலைமைத் தளபதியின் தங்கப்பதக்கம்“ விபுல் பரத்வாஜ் என்ற வீரருக்கு வழங்கப்பட்டது. சிறந்த பெண் வீராங்கனைக்கான “ஸமோரின் சுழற்கோப்பை“ ரியா ஷர்மா என்ற வீராங்கனைக்கு வழங்கப்பட்டது.
இந்தப் பயிற்சிகள், தொடக்கத்தில் இணையவழி பயிற்சிகளாகவும், பின்னர் வகுப்பறை மற்றும் தேர்வுக்கூடங்களில், 6அடி இடைவெளியில் அமைக்கப்பட்ட இருக்கைகளில் அமரவைத்தும் நடத்தப்பட்டது. பயிற்சி மையத்தில் பின்பற்றப்பட்ட கடுமையான முன்னெச்சரிக்கை நடவடிக்கைகள், 900-க்கும் அதிகமான பயிற்சியாளர்களுக்கு பயிற்சி அளிப்பதென்ற மாபெரும் சவால் இலக்கை எட்டவும், வசந்த காலத்தில், இந்திய கடற்படை அகாடமியில் பயிற்சிபெற்ற யாருக்கும் கோவிட்-19 தொற்று பாதிப்பு இன்றி பயிற்சியை நிறைவுசெய்யவும் பேருதவியாக அமைந்தது.
(Visitor Counter : 197
நிதி அமைச்சகம்
2021-22-ல் கோதுமை மற்றும் நெல் கொள்முதலுக்காக 163 லட்சம் விவசாயிகளுக்கு ரூ 2.37 லட்சம் கோடி நேரடி பட்டுவாடா
மத்திய பட்ஜெட் 2022-23-ஐ நாடாளுமன்றத்தில் இன்று தாக்கல் செய்த மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி. நிர்மலா சீதாராமன், “ராபி 2021-22 பருவத்தின் போது கோதுமை கொள்முதல் மற்றும் காரிப் 2021-22 பருவத்தின் போது நெல் கொள்முதலின் போது 163 லட்சம் விவசாயிகளிடம் இருந்து 1208 லட்சம் மெட்ரிக் டன் கோதுமை மற்றும் நெல் கொள்முதல் செய்யப்பட்டு, அவர்களின் கணக்குகளில் ரூ 2.37 லட்சம் கோடி குறைந்தபட்ச ஆதரவு விலை நேரடியாக செலுத்தப்படும்,” என்று கூறினார்.
விவசாயத் துறைக்கான முக்கிய அறிவிப்புகள் வருமாறு:
விவசாயிகளுக்கான டிஜிட்டல் மற்றும் உயர் தொழில்நுட்ப சேவைகள்:
அரசு தனியார் கூட்டு முறையின் கீழ் புதிய திட்டம் தொடங்கப்பட்டு டிஜிட்டல் மற்றும் உயர் தொழில்நுட்ப சேவைகள் விவசாயிகளுக்கு வழங்கப்படும் என்று நிதி அமைச்சர் கூறினார்.
வேளாண் மற்றும் ஊரக தொழில்களுக்கான ஸ்டார்ட்-அப் நிதி:
வேளாண் துறையில் ஸ்டார்ட்-அப் சூழலியலுக்கு ஆதரவளிப்பது குறித்து பேசிய நிதி அமைச்சர் திருமதி. நிர்மலா சீதாராமன், கூட்டு மூலதனத்துடன் கூடிய நிதி நபார்டு மூலம் வழங்கப்படும் என்றார். வேளாண் மற்றும் ஊரக தொழில் துறைகளில் உள்ள ஸ்டார்ட்-அப்களுக்கு நிதி அளிப்பது இந்த திட்டத்தின் நோக்கமாகும்.
கென்-பெட்வா இணைப்பு திட்டம்:
9.08 லட்சம் ஹெக்டேர் விவசாய நிலங்களுக்கு நீர்ப்பாசன பலன்களை வழங்கும் நோக்கத்துடன் ரூ 44,605 கோடி மதிப்பீட்டில் கென்-பெட்வா திட்டம் செயல்படுத்தப்படும்.
விவசாயி டிரோன்கள்:
பயிர் மதிப்பீடு, நில ஆவணங்களின் டிஜிட்டல்மயமாக்கல், பூச்சிக் கொல்லி மற்றும் ஊட்டச்சத்து தெளிப்பிற்காக விவசாயி டிரோன்களின் பயன்பாடு ஊக்குவிக்கப்படும் என்று நிதி அமைச்சர் கூறினார்.
ரசாயனமில்லா இயற்கை விவசாயம்:
முதல்கட்டமாக கங்கை நதிக்கரையோரம் 5 கிமீ சுற்றளவுள்ள வழித்தடங்களில் உள்ள விவசாயிகளின் நிலங்களில் கவனம் செலுத்தி, ரசாயனமற்ற இயற்கை விவசாயம் நாடு முழுவதும் ஊக்குவிக்கப்படும் என்று நிதி அமைச்சர் கூறினார்.
தினை பொருட்களுக்கான ஆதரவு:
அறுவடைக்கு பிந்தைய மதிப்பு கூட்டல், உள்நாட்டு நுகர்வு அதிகரிப்பு மற்றும் தேசிய மற்றும் சர்வதேச அளவில் தினை உற்பத்திக்களை வர்த்தகம் செய்வதற்கு பட்ஜெட்டில் வழிவகை செய்யப்பட்டுள்ளது.
எண்ணெய் வித்துகள் உற்பத்தி திட்டம்:
உள்நாட்டு எண்ணெய் வித்துக்கள் உற்பத்தியை அதிகரிப்பதற்கான விரிவான திட்டத்தை செயல்படுத்துவதாக நிதி அமைச்சர் அறிவித்தார். "எண்ணெய் வித்துக்கள் இறக்குமதியைச் சார்ந்திருப்பதைக் குறைக்க, எண்ணெய் வித்துக்களின் உள்நாட்டு உற்பத்தியை அதிகரிக்க விரிவான திட்டம் செயல்படுத்தப்படும்", என்று நிதி அமைச்சர் கூறினார்.
உணவு பதப்படுத்தும்முறை:
விவசாயிகள் "பழங்கள் மற்றும் காய்கறிகளின் பொருத்தமான வகைகளை" ஏற்றுக்கொள்வதற்கும், "பொருத்தமான உற்பத்தி மற்றும் அறுவடை நுட்பங்களை" பயன்படுத்துவதற்கும், மாநில அரசுகளின் பங்களிப்புடன் ஒரு விரிவான தொகுப்பை அரசு வழங்கும் என்று நிதி அமைச்சர் அறிவித்தார்.
ஜீரோ பட்ஜெட் மற்றும் இயற்கை விவசாயம், நவீன விவசாயம், மதிப்புக் கூட்டல் மற்றும் மேலாண்மை ஆகியவற்றின் தேவைகளைப் பூர்த்தி செய்யும் வகையில் வேளாண் பல்கலைக்கழகங்களின் பாடத்திட்டங்களைத் திருத்துவதற்கு மாநிலங்கள் ஊக்குவிக்கப்படும் என்று நிதி அமைச்சர் மேலும் எடுத்துரைத்தார்.
அறிவியல் மற்றும் தொழில்நுட்பத்துறை
கண்ணாடி இழை சாமணங்களைப் பயன்படுத்தி மென்மையான கூழ்மப் பொருட்களில் உள்ள துகள்களைக் கண்டறியும் புதிய வழிமுறையை மருந்து உற்பத்தியில் பயன்படுத்தப்படலாம்
கண்ணாடி இழையால் ஆன சாமணங்களைப் பயன்படுத்தி மென்மையான கூழ்மங்களுக்குள் நுண்ணிய துகள்களைக் கண்டறியும் வழிமுறையை விஞ்ஞானிகள் கண்டுபிடித்துள்ளனர் -- இதன் பயன்பாடு உயிரியல் அமைப்புகளில் 2018 இல் இயற்பியலுக்கான நோபல் பரிசைக் கொண்டு வந்தது. துகள்களைக் கண்டறிந்து அவற்றை விரும்பியபடி கையாளும் இந்தப் புதிய வழியை மருந்து உற்பத்தி போன்றவற்றில் பயன்படுத்தலாம் என்று அவர்கள் முடிவுக்கு வந்துள்ளனர்.
கண்ணாடி இழை சாமணங்களைப் பயன்படுத்தி, அரசின் அறிவியல் மற்றும் தொழில்நுட்பத் துறையால் நிதியளிக்கப்பட்ட தன்னாட்சி நிறுவனமான ராமன் ஆராய்ச்சி நிறுவன  ஆராய்ச்சியாளர்கள் இந்தக் கண்டுபிடிப்பை மேற்கொண்டுள்ளனர். லேபோனைட் எனப்படும் மருந்து மற்றும் அழகுசாதனத் தொழில்களில் பரவலாகப் பயன்படுத்தப்படும் ஒரு மூலப்பொருளை இதற்கு பயன்படுத்தியுள்ளனர்.
லாபோனைட் வெளிப்படுத்திய பாலிஸ்டிரீன் மணிகள் சோதனை அமைப்பிற்கு பயன்படுத்தப்பட்டன. காலப்போக்கில், இந்தத் துகள்களுக்கு இடையிலான மின்னியல் தொடர்புகளின் காரணமாக நுண் கட்டமைப்புகள் உருவாகியதாகக் குறிப்பிடப்பட்டது. இந்த நுண் கட்டமைப்புகள் காலப்போக்கில் வலுப்பெற்றன, அவற்றின் நெட்வொர்க் அளவு லாபோனைட் துகள்களின் செறிவைச் சார்ந்ததாகும்.
இளைஞர் நலன் மற்றும் விளையாட்டு அமைச்சகம்
117 தடகள வீரர்களுக்கான தேசிய முகாமை மார்ச் 31 வரை நீட்டிக்க இந்திய விளையாட்டு ஆணையம் ஒப்புதல்
இந்த ஆண்டின் பிற்பகுதியில் பர்மிங்ஹாமில் நடைபெறவுள்ள காமன்வெல்த் விளையாட்டுப் போட்டிகள், ஹாங்சூவில் நடைபெறவுள்ள ஆசிய விளையாட்டுப் போட்டிகளுக்கு வீரர்களை தயார்படுத்த 5 இடங்களில் 45 பயிற்சியாளர்களைக் கொண்டு 117 தடகள வீரர்களுக்கு பயிற்சி அளிக்கும் தேசிய முகாமை வரும் மார்ச் 31 ஆம் தேதி வரை நீட்டிக்க இந்திய விளையாட்டு ஆணையம் ஒப்புதல் வழங்கியுள்ளது.
64 வீரர்கள், 53 வீராங்கனைகளுக்கு பாட்டியாலா, திருவனந்தபுரம், பெங்களுரு, புதுதில்லி, பாலுசேரி ஆகிய 5 இடங்களில் முகாம்கள் நடைபெற்று வருகின்றன. ஓட்டப் பந்தயம், தடையோட்டம், நடைபோட்டி, நீளம் தாண்டுதல், வட்டு எறிதல், குண்டு எறிதல், ஈட்டி எறிதல், மாரத்தான், சுத்தி எறிதல், ஹெப்பதலான் போன்ற போட்டிகளுக்கு பயிற்சி முகாம்கள் நடைபெற்று வருகின்றன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787695
(Visitor Counter : 92
வணிகம் மற்றும் தொழில்துறை அமைச்சகம்
முதல் ஸ்டார்ட் அப் இந்தியா புதுமைகள் வார நிகழ்ச்சியை ஜனவரி 10 முதல் 16 வரை மத்திய அரசு நடத்தவிருக்கிறது
முதல் ஸ்டார்ட் அப் இந்தியா புதுமைகள் வார நிகழ்ச்சியை ஜனவரி 10 முதல் 16 வரை தொழில் மற்றும் உள்நாட்டு வர்த்தக ஊக்குவிப்பு துறை நடத்தவிருக்கிறது. காணொலி மூலம் நடக்கவிருக்கும் இந்த விழா இந்தியாவின் 75-ம் ஆண்டு சுதந்திரத்தை குறிக்கும் விடுதலையின் அமிர்த பெருவிழாவை கொண்டாடுவதோடு, நாடு முழுவதும் பரந்து விரிந்துள்ள தொழில்முனைதலை காட்சிப்படுத்தும்.
40-க்கும் அதிகமான முன்னணி புதிய நிறுவனங்கள்  2021-ம் ஆண்டு அங்கீகரிக்கப்பட்டுள்ள நிலையில், 2021-ம் வருடம் யூனிகார்ன்களின்
ஆண்டு என்று அழைக்கப்படுகிறது.
உலகின் மூன்றாவது பெரிய ஸ்டார்ட்அப் சூழலியலை கொண்டுள்ள இந்தியா, உலகின் புதுமைகளுக்கான மையமாக உருவாகி வருகிறது. 61,000-க்கும் அதிகமான புதிய நிறுவனங்களை தொழில் மற்றும் உள்நாட்டு வர்த்தக ஊக்குவிப்பு துறை இதுவரை அங்கீகரித்துள்ளது. நாட்டின் 633 மாவட்டங்களில் 55 துறைகளில் இந்த நிறுவனங்கள் பரவியுள்ள நிலையில் 2016-ம் ஆண்டு முதல் ஆறு இலட்சம் வேலை வாய்ப்புகளை இவை உருவாக்கியுள்ளன.
இவற்றில் 45 சதவீத ஸ்டார்ட் அப்புகள் இரண்டாம் மற்றும் மூன்றாம் நிலை நகரங்களில் உருவாகி இருப்பதோடு பெண் தொழில் முனைவோரை பிரதிநிதித்துவப்படுத்துகின்றன. சர்வதேச மதிப்பு சங்கிலிகளில் இந்தியாவின் நிலையை இவை உயர்த்துவதோடு உலகளாவிய தாக்கத்தை ஏற்படுத்துகின்றன.
நாட்டின் முன்னணி புதிய நிறுவனங்கள், தொழில் முனைவோர், முதலீட்டாளர்கள், வழிகாட்டுதலை வழங்குபவர்கள், நிதி வழங்கும் அமைப்புகள், வங்கிகள், கொள்கைகளை உருவாக்குபவர்கள் மற்றும் இதர தேசிய/சர்வதேச பங்குதாரர்களை ஒன்றாக இணைப்பதே இந்த ஸ்டார்ட் அப் மற்றும் புதுமைகள் திருவிழாவின் முதன்மை நோக்கமாகும்.
மாநிலங்கள், யூனியன் பிரதேசங்கள் மற்றும் இந்திய அரசின் பல்வேறு துறைகள் உள்ளிட்டவை ஒரு வார காலம் நடைபெறும் இந்த விழாவில் பங்கேற்கும். பல்வேறு அமர்வுகள் இந்த விழாவின் ஒரு பகுதியாக திட்டமிடப்பட்டுள்ளன.
நிகழ்ச்சியில் பங்குபெற விரும்புபவர்கள் https://www.startupindiainnovationweek.in என்ற இணைப்பில் தங்களை பதிவு செய்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788760
சிறப்பு சேவைகள் மற்றும் கட்டுரைகள்
சூளைமேடு தபால் நிலையம் இயங்குவதற்கு வாடகைக்கு கட்டிடம் தேவை
சூளைமேடு, சென்னை 600094 தபால் நிலையம் இயங்குவதற்கு அந்தந்த பகுதியிலோ அல்லது அருகாமையிலோ  வாடகைக்கு கட்டிடம் தேவை. சுமார் 1800 சதுர அடி பரப்பளவுடன், தண்ணீர் வசதி, மின்சார வசதி, பார்க்கிங் இடம், கழிப்பறை வசதி உடைய கட்டிட உரிமையாளர்கள் சீல் வைக்கப்பட்ட கவரில் தங்களுடைய விருப்பக் கடிதங்களை “மு.ஸ்ரீராமன், முது நிலை அஞ்சல் கண்காணிப்பாளர், சென்னை மத்திய கோட்டம், சென்னை 600017” என்ற முகவரிக்கு தங்களுடைய விதிமுறைகள் மற்றும் நிபந்தனைகள் அடங்கிய தபால்களை 17.09.2021 அதற்குள் அனுப்பி வைக்கவும். குறைந்த கால வாடகை ஒப்பந்தம் – ஐந்து வருடங்கள்.
பொதுத்துறை / அரசுத்துறை சார்ந்த இடங்களுக்கு முன்னுரிமை வழங்கப்படும். தபால் அலுவலக வாடகைக்கு விடும் கட்டிடம் தரை தளமாக இருந்தால் நல்லது. குத்தகை ஒப்பந்தத்தின் பதிவு கட்டணத்தை கட்டிட உரிமையாளரே ஏற்க வேண்டும். ரியல் எஸ்டேட் முகவர்கள் மற்றும் இடைத்தரகர்களின் விண்ணப்பங்கள் ஏற்றுக்கொள்ளப்பட மாட்டாது.
எந்த விண்ணப்பங்களையும் ஏற்பதற்கும் நிராகரிப்பதற்கும் தபால்துறைக்கு அதிகாரம் உள்ளது.
இந்தத் தகவல், முதுநிலை அஞ்சல் கண்காணிப்பாளர், சென்னை மத்திய கோட்டம், சென்னை-600 017, திரு.மு.ஸ்ரீராமன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
(Visitor Counter : 63
சிறப்பு சேவைகள் மற்றும் கட்டுரைகள்
பொறியியல் மற்றும் அறிவியல் முதுநிலை பட்டதாரிகளுக்கு பட்டமளிப்பு விழா கல்பாக்கம் அணுஆராய்ச்சி மையத்தில் நடைபெற்றது
அணு அறிவியல் மற்றும் எந்திரவியல், வேதியியல், அதிவேக உலை தொழில்நுட்பம், மின்னணு உட்பட ஆறு பொறியியல் துறைகளில் ஓராண்டு புத்தாக்கம் மற்றும் பயிற்சி நிறைவு செய்தவர்களுக்கு கல்பாக்கத்தில் உள்ள இந்திராகாந்தி அணுஆராய்ச்சி மையத்தில் பட்டமளிப்பு விழா 2022 அக்டோபர் 26 அன்று நடைபெற்றது.
இந்த விழாவில் பேசிய அணு ஆராய்ச்சி மையத்தின் இயக்குநரும் புகழ்பெற்ற விஞ்ஞானியுமான பேராசிரியர் பி வெங்கட்ராமன், 1950 ஆம் ஆண்டிலேயே இந்தியாவின் 3 நிலையிலான அணுசக்தித் திட்டத்திற்கு அடித்தளமிட்ட டாக்டர் ஹோமி பாபாவின் தொலைநோக்கு பார்வையை பாராட்டினார். கார்பைட் எரிபொருளை பயன்படுத்தி அதன் சுழற்சியை வெற்றிகரமாக நிறுத்தும் திறன் கொண்ட ஒரேநாடாக இந்தியா விளங்குவது பெருமைக்குரியது என்று அவர் கூறினார். பயிற்சி பெற்ற அதிகாரிகள் தங்களின் முயற்சிகளில் வெற்றி அடைவதற்கு சிறந்த, ஒருங்கிணைந்த முயற்சிகளை மேற்கொள்ளுமாறு திரு வெங்கட்ராமன் அறிவுறுத்தினார்.
தொழில்முறை வளர்ச்சி மற்றும் பயிற்சிக்கான மையத்தின் இயக்குநர் பேராசிரியர் எம் சாய்பாபா இந்த விழாவில் தலைமை விருந்தினராக கலந்து கொண்டு சிறப்பாக தேர்ச்சி பெற்றவர்களுக்கு கவுரவமிக்க ஹோமி பாபா பதக்கங்கள், பரிசுகள் மற்றும் சான்றிதழ்களை வழங்கினார். 2021-2022 கல்வி ஆண்டுக்கான விழா மலரையும் வெளியிட்டார்.
விழாவில் வரவேற்புரையாற்றிய பாபா அணு ஆராய்ச்சி மைய பயிற்சிப் பள்ளி தலைவர் டாக்டர் வித்யா சுந்தர்ராஜன், கடந்த 16 ஆண்டுகளில் 570 பயிற்சியாளர்கள் பட்டம் அணுசக்தித் துறையின் பல்வேறு பிரிவுகளில் வெற்றிகரமாக பணியமர்த்தப்பட்டுள்ளனர் என்றார்.
இந்த பயிற்சித் தொகுப்பில் ஒட்டுமொத்த முதன்மை நிலையை பெற்ற குஷ்பூ வர்ஷினி ஹோமி பாபா பதக்கம் பெற்றார். விழா நிறைவில் பொறியியல் மற்றும் அறிவியலுக்கான புத்தாக்கப் பயிற்சிப் பிரிவின் தலைவர் டாக்டர் என் மதுரை மீனாட்சி நன்றி தெரிவித்தார்.
பிரதமர் அலுவலகம்
பிரதமர் டிசம்பர் 27-ம் தேதி மண்டிக்கு பயணம் மேற்கொண்டு, ரூ.11,000 கோடிக்கும் அதிகமான மதிப்பீட்டில் புனல் மின்திட்டங்களுக்கு அடிக்கல் நாட்டி தொடங்கி வைக்கிறார்
கூட்டுறவு கூட்டாட்சி என்னும் பிரதமரின் தொலைநோக்கின் கீழ், ஆறு மாநிலங்களை ஒருங்கிணைத்து சாத்தியமாக்கியுள்ள ரேணுகாஜி அணைத் திட்டத்துக்கு பிரதமர் அடிக்கல் நாட்டுகிறார்
தில்லியின் குடிநீர் விநியோகத்திற்கு பெரிதும் உதவும் வகையில் இத்திட்டம் செயல்படுத்தப்படும்
லூக்ரி 1ம் கட்டம் மற்றும் தவுலாசித் புனல் மின்திட்டங்களுக்கும் பிரதமர் அடிக்கல் நாட்டுகிறார்
சாவ்ரா-குட்டு புனல் மின்திட்டத்தை பிரதமர் தொடங்கி வைக்கிறார்
இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது பூமி பூஜைக்கு பிரதமர் தலைமை தாங்குகிறார்
இம்மாநாடு ரூ.28,000 கோடி மதிப்பிலான திட்டங்களை தொடங்குவதன் மூலம் பிராந்தியத்தில் முதலீட்டுக்கு ஊக்கமளிக்கும் என எதிர்பார்க்கப்படுகிறது
பிரதமர் திரு நரேந்திர மோடி டிசம்பர் 27-ம் தேதி இமாச்சலப் பிரதேசத்தின் மண்டிக்கு பயணம் மேற்கொள்கிறார். அன்று 12 மணியளவில், ரூ.11,000 கோடிக்கும் அதிகமான மதிப்பீட்டில் புனல் மின்திட்டங்களுக்கு அடிக்கல் நாட்டி தொடங்கி வைக்கிறார். இந்த நிகழ்ச்சிக்கு முன்னதாக, சுமார் 11.30 மணியளவில், இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது அடிக்கல் பூமி பூஜைக்கு பிரதமர் தலைமை தாங்குகிறார்.
நாட்டில் பயன்படுத்தப்படாமல் உள்ள ஆதாரங்களை முழுவதுமாக பயன்படுத்த வேண்டும் என்பதில் பிரதமர் தொடர்ந்து கவனம் செலுத்தி வருகிறார். இமயமலை பிராந்தியத்தில் புனல் மின்திட்ட ஆற்றலை முழுமையாகப் பயன்படுத்த வேண்டும் என்பது அதில் ஒன்றாகும். இந்தப் பயணத்தின் போது அடிக்கல் நாட்டப்படவுள்ள திட்டங்கள் இந்த இத்திசையில் மேற்கொள்ளப்படும் முக்கிய நடவடிக்கையாகும்.
பிரதமர் ரேணுகாஜி அணை திட்டத்திற்கும் அடிக்கல் நாட்டவுள்ளார். முப்பது ஆண்டுகளாக கிடப்பில் போடப்பட்டிருந்த இந்த திட்டத்தை, கூட்டுறவு கூட்டாட்சி என்னும் பிரதமரின் தொலைநோக்கின் கீழ், இமாச்சலப் பிரதேசம், உத்தரப் பிரதேசம், அரியானா, ராஜஸ்தான், உத்தரகாண்ட், தில்லி ஆகிய ஆறு மாநிலங்களை ஒருங்கிணைத்து மத்திய அரசு சாத்தியமாக்கியுள்ளது. 40 மெகாவாட் திறனுள்ள இத்திட்டம் ரூ.7,000 கோடியில் உருவாக்கப்படவுள்ளது. ஆண்டுக்கு சுமார் 500 மில்லியன் கன மீட்டர் குடிநீர் விநியோகத்திற்கு வகை செய்யும் இத்திட்டம் தில்லிக்கு பெரிதும் உதவும்.
லுக்ரி முதல் கட்ட நீர் மின்திட்டத்துக்கும் பிரதமர் அடிக்கல் நாட்டுவார். இந்த 210 மெகாவாட் திட்டம் ரூ.1800 கோடி செலவில் உருவாக உள்ளது. இதன் மூலம் ஆண்டுக்கு 750 மில்லியன் யூனிட் மின்சாரம் உற்பத்தி செய்யப்படும். நவீன மின் தொகுப்பு காரணமாக, இத்திட்டத்தால் அண்டை மாநிலங்கள் பயனடையும்.
தவுலாசித் நீர் மின்திட்டத்துக்கும் பிரதமர் அடிக்கல் நாட்டுவார். இது ஹமிர்பூர் மாவட்டத்தின் முதலாவது நீர் மின்திட்டமாக இருக்கும்.இந்த 66 மெகாவாட் திட்டத்திற்கு ரூ.680 கோடி செலவாகும். ஆண்டுக்கு 300 மில்லியன் யூனிட்டுகளுக்கும் மேல் மின்சாரம் உற்பத்தி செய்யப்படும்.
சாவ்ரா-குட்டு நீர்மின் திட்டத்தை பிரதமர் நாளை தொடங்கி வைப்பார். 111 மெகாவாட் திறன் கொண்ட இத்திட்டம் ரூ.2800 கோடியில் உருவாக்கப்பட்டுள்ளது. ஆண்டுக்கு 380 மில்லியன் யூனிட்டுகளுக்கும் மேல் மின்சாரம் உற்பத்தி செய்யப்படும். இதன் மூலம் மாநிலம் ஆண்டுக்கு ரூ.120 கோடி அளவுக்கு வருவாய் ஈட்டும்.
இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது அடிக்கல் பூமி பூஜைக்கு பிரதமர் தலைமை தாங்குகிறார். ரூ.28,000 கோடி மதிப்பிலான திட்டங்களை தொடங்குவதன் மூலம் பிராந்தியத்தில் முதலீட்டுக்கு இம்மாநாடு ஊக்கமளிக்கும் என எதிர்பார்க்கப்படுகிறது
அணுசக்தி அமைச்சகம்
தமிழ்நாட்டில் கூடங்குளம் மின்நிலையம் தொடர்பாக எவரும் இடமாற்றம் செய்யப்படவில்லை என்று அரசு தெரிவித்துள்ளது
தமிழ்நாட்டில் கூடங்குளம் மின்நிலையம் தொடர்பாக எவரும் இடமாற்றம் செய்யப்படவில்லை என்று அரசு தெரிவித்துள்ளது.
மாநிலங்களவையில் இதுகுறித்து கேள்விக்கு பதில் அளித்த மத்திய அறிவியல் மற்றும் தொழில்நுட்ப இணையமைச்சர் டாக்டர் ஜிதேந்திர சிங், நிலத்திற்கான இழப்பீட்டு தொகை மாநில அரசு மூலம் இறுதி செய்யப்பட்டு, நிலத்தின் சொந்தக்காரர்களுக்கு அத்தொகை வழங்கப்பட்டுள்ளதாக கூறினார்.
இத்திட்டத்தால் பாதிக்கப்பட்டுள்ள 72 பேருக்கு குரூப்-சி பணிகள் அளிக்கப்பட்டுள்ளன. ஒப்பந்ததாரர்கள் மூலம், பெருமளவிலான உள்ளூர்காரர்கள் பணியமர்த்தப்பட்டுள்ளனர். சரக்கு மற்றும் சேவை பணி சார்ந்த வர்த்தக வாய்ப்புகளும், உள்ளூர்காரர்களுக்கு வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1845753
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மழைக்காலத்துக்கு முன்பாக தேசிய நெடுஞ்சாலைகளை நல்ல நிலையில் வைத்திருக்கத் தயாராகும் இந்திய தேசிய நெடுஞ்சாலை ஆணையம்
வரவிருக்கும் மழைக்காலத்தைக் கருத்தில் கொண்டு தேசிய நெடுஞ்சாலைகளைப் பழுதில்லாமலும், போக்குவரத்துக்கு உகந்த வகையிலும் வைத்திருக்க, தேசிய நெடுஞ்சாலைகளில் பராமரிப்புப் பணிகளை செய்யுமாறு அதன் மண்டல அதிகாரிகளையும், திட்ட இயக்குநர்களையும் தேசிய நெடுஞ்சாலை ஆணையம் அறிவுறுத்தியுள்ளது. மழைக்காலத்துக்கு முன்னதாக, அதாவது 30 ஜூன், 2020க்குள், சரியான நேரத்தில் நடவடிக்கை எடுத்து நெடுஞ்சாலைகளை போக்குவரத்துக்கு உகந்த வகையில் வைப்பதே இதன் நோக்கமாகும்.
தனது மண்டல அதிகாரிகளுக்கும், திட்ட இயக்குநர்களுக்கும் திட்டமிடுதலிலும், செயல்களை முன்னுரிமைப் படுத்துவதிலும் உதவி, எதிர்ப்பார்த்த வகையில் நெடுஞ்சாலைப் பராமரிப்புப் பணியைத் துரிதப்படுத்த ஏதுவாக புதிய கொள்கை வழிகாட்டுதல்களை தேசிய நெடுஞ்சாலை ஆணையம் வெளியிட்டுள்ளது. தேவைப்படும் நடவடிக்கைகளின் சிறப்பான திட்டமிடல் மற்றும் குறித்த நேரத்தில் அவற்றின் செயலாக்கம் ஆகியவற்றை உறுதி செய்வதே இலக்காகும்.
பராமரிப்புப் பணிகள் தொடர்பாக துரிதமாக முடிவுகளை எடுக்க ஏதுவாக, போதுமான நிதி அதிகாரமும் தேசிய நெடுஞ்சாலை ஆணையத்தின் மண்டல அதிகாரிகளுக்கு வழங்கப்பட்டுள்ளது. காரின் மீது பொருத்தப்பட்டுள்ள புகைப்படக் கருவி/ஆளில்லா சிறிய விமானம்/பாதைகளை ஆய்வு செய்யும் வாகனம் ஆகிய தொழில்நுட்பம் சார்ந்த கருவிகளின் துணையோடு பல்வேறு நெடுஞ்சாலை இடர்பாடுகளைக்  கண்டறிந்து அவற்றை சரி செய்யும் நடவடிக்கைகளைத் திட்டமிடுமாறு திட்ட இயக்குநர்கள் அறிவுறுத்தப்பட்டுள்ளனர்.
சுற்றுச்சூழல் மற்றும் வனத்துறை அமைச்சகம்
பாகீரதி சுற்றுச்சூழல் மண்டலத்துக்கான மண்டல பெருந்திட்டத்துக்கு ஒப்புதல்
உத்தரகாண்ட் மாநிலத்தில் சார்தாம் சாலைத் திட்டம் அமல் செய்யப்படுவது தொடர்பாக காணொளி மூலம் நடந்த ஆய்வுக் கூட்டத்தில் பங்கேற்ற மத்திய சுற்றுச்சூழல் துறை அமைச்சர் திரு. பிரகாஷ் ஜவடேகர், உத்தரகாண்ட் அரசு தயாரித்து, ஜல் சக்தி அமைச்சகத்துக்கு தெரிவிக்கப்பட்ட பாகீரதி சுற்றுச்சூழல் மண்டலத்துக்கான மண்டல மாஸ்டர் திட்டத்துக்கு மத்திய சுற்றுச்சூழல், வனம் மற்றும் பருவநிலை மாற்றம் குறித்த அமைச்சகம் 2020 ஜூலை 16 ஆம் தேதி ஒப்புதல் அளித்திருப்பதாகத் தெரிவித்தார்.
பாகீரதி சுற்றுச்சூழல் மண்டல அறிவிக்கையின்படி, உத்தரகாண்ட் அரசு மண்டல பெருந்திட்டத்தைத் தயாரிக்க வேண்டும்; கண்காணிப்புக் குழுவின் மேற்பார்வையில் அது அமல் செய்யப்பட வேண்டும்.
இந்த மண்டலத் திட்டம் ஓடைப் பள்ளத்தாக்கு அணுகுமுறையின் அடிப்படையிலானதாக இருக்கும். வனம் மற்றும் வனவிலங்கு வாழ்விடப் பகுதி, நீர் மேலாண்மை, பாசனம், எரிசக்தி, சுற்றுலா, பொது சுகாதாரம் மற்றும் கழிவறை வசதி, சாலைக் கட்டமைப்பு போன்ற அம்சங்களில் நிர்வாகத்தின் பங்கை உள்ளடக்கியதாகவும் இது இருக்கும்.
இத் திட்டத்திற்கு ஒப்புதல் கிடைத்திருப்பதன் மூலம், அந்தப் பகுதியில் உயிர்ச் சூழலியல் பாதுகாப்புக்கு உத்வேகம் கிடைக்கும். அந்தத் திட்டத்தின் கீழ் அனுமதிக்கப்பட்டவாறு வளர்ச்சிப் பணிகளை மேற்கொள்ள முடியும். சார்தாம் திட்டப் பணிகளை விரைந்து முடிப்பதற்கு வழிவகுப்பதாகவும் இந்த அனுமதி இருக்கும்.
(Visitor Counter : 174
புவி அறிவியல் அமைச்சகம்
குஜராத் பிராந்தியம், வடஇந்தியா மாநிலங்கள் மற்றும் தில்லியில் கனமழை
இமாசலப்பிரதேசம், உத்தராகண்ட், பஞ்சாப், ஹரி்யானா, சண்டிகர், தில்லி, உத்தரப்பிரதேசம் உள்ளிட்ட வடமேற்கு இந்திய பகுதிகளில் அடுத்த 2-3 நாட்களுக்கு கனமழை முதல் அதிகனமழை பரவலாக பெய்யக் கூடும் என்று இந்திய வானிலை ஆய்வு மையம் தெரிவித்துள்ளது.
குஜராத் மாநிலம், கிழக்கு ராஜஸ்தான் மற்றும் மத்திய இந்தியாவின் சில பகுதிகளிலும் அடுத்த 48 மணி நேரத்திற்கு பரவலாக கனமழை பெய்யக் கூடும். கொங்கன் கோவாவின் வடக்கு பகுதிகளில் அடுத்த 72 மணி நேரத்திற்கு கனமழை அல்லது மிகக் கனழை பெய்யக் கூடும். விரிவான தகவல்களுக்கு : https://pib.gov.in/PressReleasePage.aspx?PRID=1645471